OpenLLM-France/wikimedia huggingface dataset:
# Expedició 46

L'Expedició 46 va ser la 46a estada de llarga durada a l'Estació Espacial Internacional.
Serguei Vólkov, Mikhaïl Kornienko i Scott Kelly van ser transferits de l'Expedició 45, els dos últims com a part de la seva estada d'un any a bord de l'EEI. L'expedició 46 va començar amb la partida de la Soiuz TMA-17M l'11 de desembre de 2015 i finalitzada a la sortida de la Soiuz TMA-18M l'1 de març de 2016, i la tripulació de la Soiuz TMA-19M van ser transferits a l'Expedició 47. L'expedició té el primer astronauta britànic de l'ESA (Tim Peake) en visitar l'Estació Espacial Internacional (EEI).

## Tripulació

| Posició | Primera Part (Desembre de 2015) | Segona Part (Desembre de 2015 a març de 2016) |
| Comandant | Scott Kelly, NASA Quart i últim vol espacial | Scott Kelly, NASA Quart i últim vol espacial |
| Enginyer del vol 1 | Mikhaïl Kornienko, RSA Segon vol espacial | Mikhaïl Kornienko, RSA Segon vol espacial |
| Enginyer del vol 2 | Serguei Vólkov, RSA Tercer vol espacial | Serguei Vólkov, RSA Tercer vol espacial |
| Enginyer del vol 3 | | Iuri Malentxenko, RSA Sisè vol espacial |
| Enginyer del vol 4 | | Tim Peake, ESA Primer vol espacial |
| Enginyer del vol 5 | | Timothy Kopra, NASA Segon vol espacial |

### Font

    Spacefacts

## Referències

* 1 2 «Upcoming ISS expeditions». Spacefacts. [Consulta: 12 març 2014].
* ↑ «International Space Station Crew Assignments». Spaceflight101. Arxivat de l'original el 13 de març 2014. [Consulta: 12 març 2014].

## Enllaços externs

* Pàgina de la NASA sobre les Expedicions a l'Estació Espacial
# FNP

FNP té els següents significats:
* Partit Nacional Frisó (del seu nom en frisó Fryske Nasjonale Partij), partit polític de Frísia, als Països Baixos
* Força Nacional Progressista, partit polític de la República Dominicana
* Front Nacional Progressista, coalició política de Síria
* Front Nacional Progressista (Iraq), coalició política històrica de l'Iraq
* Força Nacional Palaung, moviment polític dels palaungs de Myanmar
* Fundació per la Ciència Polonesa (del seu nom en polonès Fundacji na rzecz Nauki Polskiej), fundació per al foment de la recerca científica a Polònia
* Frankfurter Neue Presse, diari publicat a Frankfurt del Main, a Alemanya
* Frederick News Post, diari publicat a Frederick (Maryland), als Estats Units
* FlexNet Publisher, programari de gestió de llicències
* Pla General d'Ordenació Urbana (del seu nom en alemany FlächenNutzungsPlan), document que fixa el planejament urbanístic d'un territori
* FN FNP (de l'acrònim en anglès de Forty-Nine-Polymer), model de pistola desenvolupat per FN Herstal
* Complexitat FNP (de l'acrònim en anglès de Function Nondeterministic Polynomial), classe de complexitat de la teoria de complexitat computacional
* Facilitació Neuromuscular Propioceptiva, mètode de fisioteràpia basat en l'estimulació de la propiocepció
* Punció aspirativa amb agulla fina (del seu nom en alemany FeinNadelPunktion), tècnica de biòpsia per aspiració amb xeringa
* Forma no personal, forma d'un verb que no té marques de temps
# Falange

«Falange» té aquests significats:
* Anatomia:
** Falanges de la mà
** Falanges del peu
* Ciència militar:
** Falange (militar), formació rectangular de soldats d'infanteria pesant pròpia de l'antiguitat
** Falange macedònia, formació creada per Filip II i utilitzada en la conquesta de l'Imperi Persa
** Falange obliqua
* Organitzacions:
** Falange Española, partit fundat el 1933 i dissolt el 1934
** Falange Española de las JONS, partit fundat el 1934 i dissolt el 1937
** Falange Española de las JONS (1976), partit fundat el 1976
** FE/La Falange, partit fundat el 1999
** Falange Auténtica, partit fundat el 2002
** Falange Española Auténtica, partit fundat el 1979
** Falange Española Independiente, partit fundat el 1977
** Falange Española Tradicionalista y de las JONS, partit fundat el 1937 i dissolt el 1977 partit únic de durant el franquisme
** Falange Española de las JONS Auténtica, organització política clandestina, liderada per Narciso Perales Herrero, que el 1979 s'integrà a Falange Española Auténtica
** Falanges Libaneses, partit polític libanès d'extrema dreta fundat pel patriarca Pierre Gemayel
# Fever Pitch (desambiguació)

«Fever Pitch» té aquests significats:
* Fever Pitch, novel·la de Nick Hornby de temàtica esportiva
* Fever Pitch, pel·lícula del 1985 dirigida per Richard Brooks i protagonitzada per Ryan O'Neal
* Estadis febrils, pel·lícula del 1997 basada en la novel·la de Nick Hornby
* Fever Pitch, pel·lícula del 2005 protagonitzada per Jimmy Fallon i Drew Barrymore sobre els Boston Red Sox
* Fever Pitch, banda sonora oficial del FIFA World Cup 2002
* Fever Pitch, una sèrie de còmic creada per Marvel
* Fever Pitch Soccer, un video-joc de futbol del 1995
# Felip el Bell

«Felip el Bell» té aquests significats:
* Felip I de Castella, rei consort de Castella amb Joana I (1504-1506)
* Felip IV de França, rei de França (1285-1314) i Navarra (1284-1305)
# Túnels de les Glòries Catalanes

Els Túnels de les Glòries Catalanes són dos túnels viaris paral·lels, construïts per passar sota la plaça de les Glòries Catalanes de Barcelona. Segueixen la traça de la Gran Via de les Corts Catalanes amb una longitud total de 957 m entre el carrer Castillejos i la rambla del Poblenou. Els túnels passen per sota de 4 túnels ferroviaris existents (Línia 1 del metro, línia Barcelona - Mataró, el túnel de Meridiana corresponent a la línia Barcelona-Manresa, i el ramal de Glòries), arribant a 25 metres sota la rasant de la plaça de les Glòries.

## Història

El Compromís de Glòries, firmat l'any 2007 pel ajuntament de Barcelona i els veïns de la plaça de les Glòries preveia el túnel. Les obres comencen l'abril de 2015 i acaben l'any 2022. El 2017 l'Ajuntament rescindís el contracte amb les constructores pels retards i sobrecostos no justificats i es fes una nova licitació. A més, les obres del túnel apareixen en la investigació judicial del cas del 3%.

## Mobilitat

Amb l’obertura del túnel s'eliminen els carrils de circulació en superfície de la plaça de les Glòries. En aquest àmbit no hi haurà trànsit de pas i només podran desplaçar-se els vehicles de veïns, serveis, transport públic o d'emergència. El túnel - amb dos tubs independents de circulació unidireccional - compta amb dos carrils per sentit i un tercer per el transport públic La velocitat màxima permesa dins del túnel és de 50 km/h, controlada per un radar de tram.

## Referències

* ↑ «Ajuntament de Barcelona». [Consulta: 15 febrer 2016].
* 1 2 Obren els túnels de les Glòries [Consulta: 15 novembre 2022].
* ↑ Modificacions a la mobilitat [Consulta: 15 novembre 2022].
# Churchill (Manitoba)

Churchill (en Inuit: Kuugjuaq) és una població del nord de Manitoba, Canadà a la riba occidental de la Badia de Hudson, a uns 110 km de la frontera Manitoba–Nunavut. És el lloc més famós per veure ossos polars a la tardor i per això porta el sobrenom de "Polar Bear Capital of the World" cosa que ha fet incrementar-ne el turisme.

## Geografia

Churchill es troba a la desembocadura del riu Churchill al 58 ºN força lluny de les ciutats canadenques més poblades. Winnipeg es troba a 1000 km al sud de Churchill.

## Clima

Churchill té una temperatura mitjana anual de -6'5 °C. La precipitació mitjana anual és de 276 litres.
Paràmetres meteorològics per a Churchill :
| Mes | Gen. | Feb. | Mar. | Abr. | Mai. | Jun. | Jul. | Ago. | Sep. | Oct. | Nov. | Dec. | Anual |
| Temp. màx. mitja (°C) | -15 | -13 | -7 | 1 | 9 | 17 | 20 | 19 | 14 | 6 | -3 | -11 | |
| Temp. mín. mitja (°C) | -24 | -23 | -17 | -9 | -1 | 6 | 10 | 10 | 6 | -1 | -11 | -19 | |

## Transport

Churchill experimenta les marees més altes de la Badia de Hudson. L'estuari de Churchill té una entrada estreta, i els vaixells que volen amarrar al port han d'executar un gir de 100 graus relativament just.

## Referències

* ↑ Issenman, Betty. Sinews of Survival: The living legacy of Inuit clothing. UBC Press, 1997. pp. 252–254
* ↑ Robert G. Allan, Peter Woodward «Ship-Handling in the Port of Churchill, The "Bear" Essentials». Marine Technology [Consulta: 9 gener 2017]. Arxivat 2017-01-10 a Wayback Machine. «Còpia arxivada». Arxivat de l'original el 2017-01-10. [Consulta: 10 novembre 2017].
* ↑ Mark Fleming «Churchill: Polar Bear Capital of the World». Hyperion Press, 1988, p. 78 [Consulta: 9 gener 2017]. «At least ships are in safe hands once they arrive at the Port of Churchill. The George Kidd and the larger H. M. Wilson are the 2 tugboats that assist the oceangoing vessels in docking.» Arxivat 2013-08-18 a Wayback Machine. «Còpia arxivada». Arxivat de l'original el 2013-08-18. [Consulta: 10 novembre 2017].

## Bibliografia

* Bussidor, Ida and Bilgen-Reinart, Űstűn. "Night Spirits - The Story of the Relocation of the Sayisi Dene" The University of Manitoba Press ISBN 0-88755-643-4
* Dredge, L. A. Field guide to the Churchill region, Manitoba glaciations, sea level changes, permafrost landforms, and archaeology of the Churchill and Gillam areas. Ottawa, Canada: Geological Survey of Canada, 1992. ISBN 0-660-14565-0
* Eliasson, Kelsey. Polar Bears of Churchill (Munck's Cafe, 2005). ISBN 0-9780757-0-6
* MacEwan, Grant. The Battle for the Bay (Prairie Books, 1975). ISBN 0-919306-51-9
* Will Ferguson. Beauty Tips from Moose Jaw: Excursions in the Great Weird North (Canongate Books Ltd, 2006). ISBN 1-84195-690-2
* Mac Iver, Angus & Bernice, Churchill on Hudson Bay, revised edition,2006, ISBN 0-9780757-3-0.

## Enllaços externs

* Town of Churchill home page
* Town of Churchill Community Profile
* Churchill Northern Studies Centre
* Map of Churchill at Statcan Arxivat 2017-11-10 a Wayback Machine.
# Ernst Melchior

Ernst Melchior (Villach, 26 de juny de 1920 - Rouen, 5 d'agost de 1978) fou un futbolista austríac de la dècada de 1940.
Com a futbolista jugà a Austria Wien, FC Rouen i FC Nantes.
Fou internacional amb Àustria, amb la qual participà en els Jocs Olímpics de 1948.

## Referències

* ↑ Perfil - Austria Archive
* ↑ Ernst Melchior a National-Football-Teams.com (anglès)
* ↑ Record at FIFA Tournaments Arxivat 2014-07-01 a Wayback Machine. - FIFA
* ↑ Goalscoring for Austrian National Team - RSSSF
# Esquilí

* Per a altres significats, vegeu «Esquilí (cognom)».
L'Esquilí (en italià: Esquilino; en llatí: Esquilinus) és un dels set turons de Roma, situat a la banda est del centre històric de la ciutat i per damunt del Coliseu.
El nucli habitat de l'Esquilí va tenir els seus orígens al segle viii aC, quan aquella zona era una mena de suburbi de la ciutat fundada al turó Palatí. Allà s'hi van trobar les restes d'una gran necròpoli, la Necròpoli de l'Esquilí datada entre mitjans del segle viii aC i mitjans del segle vii aC. Servi Tul·li va incorporar el turó i els seus habitants a la ciutat, quan va construir la Muralla Serviana.
En aquest turó s'hi troba la Domus Aurea de Neró i les termes de Trajà, i a la part nord la basílica de Santa Maria Major i l'estació de Roma Termini. Algunes famílies de l'antiguitat originàries d'aquest turó van agafar el nom d'Esquilí com a cognomen.

## Referències

* ↑ Claridge, Amanda, (et al.). Rome : an Oxford archaeological guide. Oxford: Oxford University Press, 2010, p. 5. ISBN 9780199546831.

## Vegeu també

* Porta Esquilina
* Catorze regions de Roma
# Esquinçament

«Esquinçament» té aquests significats:
* Esquinçament o esquinç, ruptura d'un lligament o càpsula d'una articulació
* Esquinçament o hèrnia, tumor provocat per la sortida total o parcial d'una víscera o d'una altra formació anatòmica per una obertura anormal de la paret que l'envolta
# Espàrtac (desambiguació)

«Espàrtac» té aquests significats:
* Espàrtac, llegendari esclau de l'antiga Roma
* Espàrtac (pel·lícula de 1960), pel·lícula sobre el personatge anterior del 1960, dirigida per Stanley Kubrick
* Espàrtac (ballet) del compositor Aram Khatxaturian
Nom de cinc o més reis del Bòsfor, també esmentats com Espàrtoc:
* Espàrtac I, rei del Bòsfor Cimmeri.
* Espàrtac II, rei del Bòsfor Cimmeri.
* Espàrtac III, rei del Bòsfor Cimmeri.
* Espàrtac IV, rei del Bòsfor Cimmeri.
* Espàrtac V, rei del Bòsfor Cimmeri.
Viccionari
# Espàrtoc II

Espàrtoc II o Espàrtac II (en llatí Spartocus o Spartacus, en grec antic Σπάρτοκος B') va ser un rei del Bòsfor Cimmeri.
Va pujar al tron el 353 aC succeint al seu pare Leucó del Bòsfor ja que era el fill gran. Segons Diodor de Sicília va governar durant cinc anys juntament amb el seu germà Parisades I. Al morir, (circa el 348 aC) el seu germà i suposadament hereu, el va succeir.
Els noms dels dos reis apareixen en un text epigràfic gravat en una estela de marbre amb un relleu que representa Espàrtoc i Parisades al tron, i el seu germà Apol·loni al seu costat. L'estela, datada el 346 aC, aproximadament dos anys després de la mort de Leucó, va ser descoberta a l'Àtica, al Pireu amb una fórmula introductòria que diu: "A Espàrtoc, Parisades i Apol·loni, fills de Leucó".

## Referències

* ↑ Diodor de Sicília. Bibliotheca historica, XVI, 31
* ↑ Tod, Marcus N. (ed.). A selection of Greek historical inscriptions: vol. 2, From 403 to 323 B.C.. Oxford: Clarendon Press, 1948, p. 167.
# Esquerra Republicana

«Esquerra Republicana» té aquests significats:
* Esquerra Republicana i Antimperialista, formació constituïda a l'octubre del 1931 pels membres de "Treball tendència", grup organitzat dins el Partit Comunista Català contrària la creació del Bloc Obrer i Camperol.
* Esquerra Republicana Balear, partit polític fundat a Mallorca el 1934 d'ideologia republicana, progressista i mallorquinista.
* Esquerra Republicana de Catalunya, partit polític català que es defineix d'esquerra socialdemòcrata, favorable a la independència dels Països Catalans.
* Esquerra Republicana del País Valencià, federació territorial del País Valencià d'Esquerra Republicana.
* Esquerra Republicana del País Valencià (1934), agrupació política republicana nascuda el 1934 en paral·lel al partit d'àmbit espanyol Izquierda Republicana.
* Esquerra Republicana Occitana, moviment polític d'esquerres occità desaparegut implantat a la Val d'Aran i com a secció local del partit català Esquerra Republicana de Catalunya.
* Extrema Esquerra Republicana, partit polític republicà revolucionari, d'ideologia federal, proper a l'anarcosindicalisme.
# Espahí

* Per a altres significats, vegeu «spahi».
Els espahís són els soldats de cavalleria, generalment d'ètnia turca, al servei de l'Imperi Otomà des del segle xv; i per extensió als soldats de cavalleria del nord d'Àfrica (àrabs i amazics) al servei, primer, de l'Imperi Otomà. El nom «espahí» és adaptació del francès spahi, que al seu torn prové del turc sipahi, o bé de l'àrab sibahi (vegeu més avall); l'arrel darrera és el persa sepah (soldat de cavalleria), arrel, també, de sipai.

## Imperi Otomà

A l'exèrcit otomà es denominaven espahís (sipahi, pronunciat sipahí) la major part de les tropes de cavalleria, fins al punt que ambdós mots eren prop de la sinonímia. Hi havia dos grans tipus d'espahís: d'una banda els espahís timariotes (timarlı sipahi), d'adscripció provincial i sota dependència feudalitzant, els quals constituïen la major part de la cavalleria otomana; i, de l'altra, els espahís de la Porta (kapıkulu sipahi), tropes d'elit, regulars i assalariades, incloses en la guàrdia del soldà. En termes generals els espahís eren reclutats entre turcs ètnics i constituïen tropes força lleials al soldà; per ambdós motius mantingueren una relació molt tibant amb els geníssers, llavors predominants. El 1826, sempre a les ordres del soldà, els espahís intervingueren decisivament en la destrucció (física) dels geníssers. Emperò, el 1828, en el marc de la reestructuració modernitzadora de l'exèrcit otomà, els cossos d'espahís foren abolits (pacíficament) per tal de donar pas a una nova cavalleria organitzada segons els paràmetres europeus.

## Espahís arabo-amazics del nord d'Àfrica

També al nord d'Àfrica hi hagué tropes de cavalleria al servei de l'Imperi Otomà conegudes amb el nom d'espahí. L'equivalent àrab era sibahi (plural sabahiya). A Trípoli (Líbia) els sibahis són assenyalats des de 1580. A Tunísia es denominà sibahi un cos de policia otomana fundat al segle xvi o començaments del XVII; són esmentats per primer cop el 1614. Fou ampliat sota Hamuda Bey (1631-1659) amb tres cossos establerts a Kairuan, al-Kef i Béja; aquests ereen formats per autòctons, però hi havia un cos reservat per a geníssers. Cada cos (adjak) era manat per un agha i el de Tunis, el principal, per un bash agha. Al segle xix es van crear tres nous cossos a Gabes, a Djarid i al Sahel tunisià. El nombre total va arribar a uns dos mil. Després de la creació de l'exèrcit regular el 1830, foren dissolts vers 1840.
A Algèria hi hagué sibahis, bàsicament autòctons, amb alguns de reclutats entre els geníssers. Llur desenvolupament fou similar al de Tunísia.
Els cossos espahís otomans del nord d'Àfrica foren abolits arran de la conquesta francesa, si bé constituïren el model dels espahís de l'exèrcit francès.

## Referències

* ↑ «Espahí». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Spahis

## Bibliografia

* Enciclopèdia de l'Islam, IX, 682
# Estanys de Tristaina

Els estanys de Tristaina són un conjunt de llacs del Principat d'Andorra situats al Circ de Tristaina a la parròquia andorrana d'Ordino a uns 2.306 metres d'altitud.
Està format per tres llacs, l'estany primer, l'estany del mig i l'estany de més amunt.

## Referències

* ↑ «Estanys de Tristaina» (en castellà). lacsdespyrenees.com. [Consulta: 13 desembre 2010].
* ↑ «Pic de Tristaina». Federació d'Entitats Excursionistes de Catalunya. Arxivat de l'original el 25 de desembre 2009. [Consulta: 13 desembre 2010].
# Evarne

Evarne (en grec antic Εὐάρνη) va ser segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis.
Només la menciona Hesíode que en dona molt poques dades. Explica simplement que era de caràcter amable i d'una gran bellesa.

## Referències

* ↑ Hesíode. Teogonia, 259
# Evarts

Evarts és una població dels Estats Units a l'estat de Kentucky. Segons el cens del 2000 tenia 1.101 habitants.

## Demografia

Segons el cens del 2000, Evarts tenia 1.101 habitants, 428 habitatges, i 299 famílies. La densitat de població era de 708,5 habitants/km².
Dels 428 habitatges en un 31,1% hi vivien nens de menys de 18 anys, en un 50,7% hi vivien parelles casades, en un 15,9% dones solteres, i en un 30,1% no eren unitats familiars. En el 26,9% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,13.
Per edats la població es repartia de la següent manera: un 28,4% tenia menys de 18 anys, un 7,8% entre 18 i 24, un 26,4% entre 25 i 44, un 23,7% de 45 a 60 i un 13,6% 65 anys o més.
L'edat mediana era de 36 anys. Per cada 100 dones de 18 o més anys hi havia 85 homes.
La renda mediana per habitatge era de 17.963 $ i la renda mediana per família de 22.159 $. Els homes tenien una renda mediana de 26.125 $ mentre que les dones 18.125 $. La renda per capita de la població era de 12.657 $. Entorn del 31,3% de les famílies i el 37,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Evarts». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Evarts». American Fact Finder. Oficina del Cens dels Estats Units, 12-01-2010.
# Evarra bustamantei

Evarra bustamantei és una espècie extinta de peix de la família dels ciprínids i de l'ordre dels cipriniformes.

## Hàbitat

Era un peix d'aigua dolça i de clima tropical.

## Distribució geogràfica

Es trobava a Mèxic.

## Referències

* ↑ Woolman A. J., 1895. Report on a collection of fishes from the rivers of central and northern Mexico. Bull. U. S. Fish Comm. v. 14 (1894). 55-66.
* ↑ BioLib (anglès)
* ↑ IUCN (anglès)
* 1 2 FishBase (anglès)
* ↑ Jelks, H.L., S.J. Walsh, N.M. Burkhead, S. Contreras-Balderas, E. Díaz-Pardo, D.A. Hendrickson, J. Lyons, N.E. Mandrak, F. McCormick, J.S. Nelson, S.P> Platania, B.A. Porter, C.B. Renaud, J.J. Schmitter-Soto, E.B. Taylor i M.L. Warren, Jr., 2008. Conservation status of imperiled North American freshwater and diadromous fishes. Fisheries 33(8): 372-407.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Navarro, G. L., 1955: Nueva especie de Evarra capturada en los canales de San Gregorio Atlapulco (Valle de México) (Pisc., Cyprin.). Ciencia (Ciutat de Mèxic) v. 15 (núms. 4-5): 98-100.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Espies com nosaltres

Espies com nosaltres (títol original en anglès Spies Like Us) és una pel·lícula humorística estatunidenca dirigida per John Landis i estrenada el 1985. Ha estat doblada al català.

## Argument

Dos candidats a un programa de reclutament de la CIA són seleccionats per la seva incompetència per tal de servir de paranys en una missió secreta d'espionatge destinada a provar un sistema ultramodern de defensa espacial americà. Persuadits que són espies, es troben al Pakistan i després a l'Afganistan, mentre que els verdaders espies segueixen un camí paral·lel ...

## Repartiment

* Chevy Chase: Emmett Fitz-Hume
* Dan Aykroyd: Austin Millbarge
* Steve Forrest: General Sline
* Donna Dixon: Karen Boyer
* Bruce Davison: Ruby
* Bernie Casey: Coronel Rhumbus
* William Prince: Keyes
* Tom Hatten: General Miegs
* Frank Oz: El vigilant de l'examen
* Charles McKeown: Jerry Hadley
* James Daughton: Bob Hodges
* Jim Staahl: Bud Schnelker
* Vanessa Angel: Un membre de la tripulació russa
* Joel Coen: Un agent de seguretat
* Sam Raimi: Un agent de seguretat

## Al voltant de la pel·lícula

Com en la majoria de les pel·lícules de John Landis, es pot veure el cartell de la pel·lícula fictícia See You Next Wednesday. Aquí el cartell apareix al camp d'entrenament militar, just després de la caiguda lliure amb avió, quan l'instructor anuncia a les dues reclutes que poden finalment passar a la fase operacional.
Igualment, com era el seu costum, John Landis ofereix petits papers a directors coneguts. Es poden així veure aquí Frank Oz (el vigilant de l'examen), Costa-Gavras (un soldat rus), Michael Apted, Martin Brest, Joel Cohen, Larry Cohen, Terry Gilliam, Sam Raimi i Ray Harryhausen.
L'actor Bob Hope, mort el 2003, va fer aquí la seva última aparició en el cinema, en el paper del jugador de golf que envia la seva pilota a la tenda de campanya mèdica.

## Referències

* ↑ Espies com nosaltres a esadir.cat
* ↑ «Spies Like Us». The New York Times.
* ↑ «Ultima aparició de Bob Hope». ImdB.